`Prepara´t el Nadal´ de Fira Mercat Gandia obri també el diumenge
26 novembre 2019

## \`Prepara´t el Nadal´ de Fira Mercat Gandia obri també el diumenge26 novembre 2019Última actualització: 14 juliol 2025

![](../gestion/img/_AO_2928-copia.jpg)  
  

El **regidor delegat de Polítiques Econòmiques i Comerç, Ferran Martínez Mendoza,** ha presentat aquest matí una nova edició de Fira Mercat Gandia. **“Prepara’t el Nadal”**, la sisena de les 10 fires temàtiques, estarà dedicada a tots els elements necessaris per a decorar les festes d’hivern. Es desenvoluparà del **28 de novembre a l’1 de desembre**, al Mercat Municipal del Prado. Obrirà dijous de 19 a 21 h. Divendres i dissabte, de 10 a 14 h i de 17 a 21 h. Com a novetat, obrirà també diumenge, de 10 a 14 h.  

*   Munta’t el Betlem (pessebre, figures, detalls...), a càrrec de l’Associació Betlemista de Gandia.
*   Arbres i flors (flors i plantes nadalenques, ornamentació, corones nadalenques...), amb les Floristeries Arco Iris i Toni.
*   Regala a Nadal (artesania, adorns, regals, llepolies i dolços de Nadal), amb la Fundació Espurna, el Baul de Luca i el Talleret de Carolina.
*   Decora la llar (detalls, flors de Nadal, decoració...), amb Carlos Barber Deco.

A més, s’hi ha programat manualitats per a xiquets, amb tallers de munta i pinta el teu Betlem, Pare Noel o les boles del teu arbre...

“Prepara’t el Nadal” se suma també a la setmana del Black Friday amb ofertes i promocions per part dels expositors.

**Fira Mercat venç l’oratge**

D’altra banda, el regidor de Comerç ha mostrat la seua satisfacció pels resultats de Fira Mercat – Xicotets Esdeveniments, que es va desenvolupar la setmana passada i que va tindre més de 2.700 visitants. _“Tot i l’oratge advers, sobretot el vent fort, estem molt contents, perquè també era una fira molt especialitzada. A més, continuem augmentant el percentatge de visitants de fora de Gandia (32%): una 17,36% de la resta de la Safor, i un 14,23% d’altres comarques”._ 

De nou, s’hi va obtindre una puntuació excel·lent, que augmenta per part de visitants: 9’1 (9’5 les de fora de la Safor), i es manté per part dels expositors, amb un 9 sobre 10.